আমিরউল্লাহ মুন্সি বাড়ী জামে মসজিদ

আমিরউল্লাহ মুন্সি বাড়ী জামে মসজিদ বাংলাদেশের পটুয়াখালী জেলার দশমিনা উপজেলার দক্ষিণ আদমপুর গ্রামে অবস্থিত এক গম্বুজবিশিষ্ট একটি প্রাচীন ঐতিহ্যবাহী মসজিদ।

ইতিহাস
পুরাকীর্তির এই মসজিদ আনুমানিক প্রায় ৫০০ বছরের পুরনো মোঘল আমলের নির্মিত। ১৫২৬ খ্রীস্টাব্দে মোঘল স্থাপত্য রীতিতে মসজিদটি নির্মাণ করা হয়। মসজিদটি প্রায় ৪০ ফুট উচ্চতা বিশিষ্ট  একতলা চুন-সুরকি দিয়ে নির্মিত। এর মূল ভবনের প্রায় ২০০ বর্গফুট এবং এটি একটি গম্বুজ দ্বারা আবৃত।

অবকাঠামো
মসজিদটি প্রায় ৫০ ফুট উচ্চতা সম্পন্ন এবং এতে মোট ১২টি পিলার রয়েছে। এর উপরের অংশে কেন্দ্রে একটি বৃহৎ গম্বুজ ও চার কোণে চারটি মাঝারি আকৃতির মিনার নির্মিত হয়েছে। মসজিদের অভ্যন্তরীণ অংশে মেঝে উত্তর-দক্ষিণে প্রায় ১৫.৫ ফুট এবং পূর্ব-পশ্চিমে প্রায় ১৫.২৫ ফুট বিস্তৃত। এখানে তিনটি কাতারে প্রতি কাতারে ১০ জন করে সর্বমোট ৩০ জন মুসল্লি ও একজন ইমাম একসঙ্গে জামাতে নামাজ আদায় করতে পারেন। মসজিদের প্রতিটি দেয়ালের প্রস্থ প্রায় ৫ ফুট হওয়ায় এর বাইরের দিক দিয়ে দৈর্ঘ্য দাঁড়ায় প্রায় ২৫.৫ ফুট এবং প্রস্থ প্রায় ২৫.২৫ ফুট।

 স্থাপত্য 
মসজিদটি প্রায় ৭.৫ মিটার দৈর্ঘ্যবিশিষ্ট মসজিদটি বর্গাকার ভূমি পরিকল্পনায় নির্মাণ করা হয়। প্রায় ১ মিটার পুরু দেয়ালবিশিষ্ট এ মসজিদে একটি গম্বুজ ও চারকোণে ৪টি মিনার  রয়েছে।
বাহিরের দেয়াল জুড়ে বিভিন্ন নকশা দিয়ে সজ্জিত এ মসজিদটির দক্ষিণ, উত্তর ও পূর্ব দেয়ালে ১টি করে প্রবেশ পথ ও অভ্যন্তরের পশ্চিম দেয়ালে ১টি মিহরাব রয়েছে। এটি খ্রিস্টীয় ১৮ শতকে নির্মিত একটি মুসলিম স্থাপত্য।

 তথ্যসূত্র 

বিষয়শ্রেণী:পটুয়াখালী জেলার মসজিদ
বিষয়শ্রেণী:দশমিনা উপজেলা
বিষয়শ্রেণী:১৫শ শতাব্দীর মসজিদ
বিষয়শ্রেণী:পটুয়াখালী জেলার প্রত্নতাত্ত্বিক স্থান